**ΕΝΗΜΕΡΩΤΙΚΟ ΣΗΜΕΙΩΜΑ**

**Θέμα: Πρακτική άσκηση αποφοίτων νομικών σχολών για την απόκτηση άδειας ασκήσεως επαγγέλματος δικηγόρου**

**Αγαπητέ/ή Συνάδελφε,**

Σας ενημερώνουμε ότι την **Τετάρτη 14/7 ξεκίνησε η υποβολή αιτήσεων**για τη συμμετοχήστο πρόγραμμα **«Πρακτική άσκηση αποφοίτων νομικών σχολών για την απόκτηση άδειας ασκήσεως επαγγέλματος δικηγόρου»,** το οποίο υλοποιείται από το Υπουργείο Δικαιοσύνης και συγχρηματοδοτείται από το Επιχειρησιακό Πρόγραμμα του ΕΣΠΑ «Ανταγωνιστικότητα, Επιχειρηματικότητα και Καινοτομία» με πόρους της ΕΕ (Ευρωπαϊκό Κοινωνικό Ταμείο) και εθνική χρηματοδότησηκαι ο προϋπολογισμός Ένταξης ανέρχεται σε 27.295.100,00 € συμπεριλαμβανομένου Φ.Π.Α.

Φορέας Υλοποίησης είναι η Επιτελική Δομή ΕΣΠΑ του Υπουργείου Δικαιοσύνης το οποίο είναι ο Κύριος της Πράξης.

Το ως άνω πρόγραμμα επιδοτούμενης άσκησης:

α)απευθύνεται σε **2400αποφοίτους Νομικών Σχολών εγγεγραμμένους στους Δικηγορικούς Συλλόγους της Χώρας,** οι οποίοι **αναλαμβάνουν τη δέσμευση να συμμετάσχουν σε αυτό για 18 μήνες**(12 μήνες σε Δικαστήρια/Εισαγγελίες της χώρας και 6 μήνες σε Δικηγόρο / Δικηγορική Εταιρεία).

β)θα υλοποιηθεί σε **τέσσερις κύκλους των 18 μηνών.**

**Λήξη προθεσμίας υποβολής αιτήσεων για τον πρώτο κύκλο: Κυριακή 25/7.**

Στο πλαίσιο του προγράμματος, οι ασκούμενοι δικηγόροιθα αποκτήσουν:

**α)χρήσιμες νομικές γνώσεις για την ελληνική νομοθεσία και νομολογία,** και

**β)πρακτική εμπειρία από τις διαδικασίες ενώπιον των δικαστικών αρχών.**

Κάθε ασκούμενος δικηγόρος θα λαμβάνει μηνιαίως **εξακόσια (600) ευρώ** μεικτά.

Προϋπόθεσηυποβολής αίτησης συμμετοχής στο Πρόγραμμα «Πρακτική άσκηση αποφοίτων νομικών σχολών για την απόκτηση άδειας ασκήσεως επαγγέλματος δικηγόρου» είναι η δυνατότητα λήψης κωδικών πρόσβασης στο Ολοκληρωμένο Πληροφοριακό Σύστημα (ΟΠΣ) της Ολομέλειας των Δικηγορικών Συλλόγων,πουαποτελεί για τα τρίτα συστήματα, φορέα Εμπιστοσύνης πιστοποίησης Δικηγορικής Ιδιότητας.

Όσοι έχουν ήδη παραλάβει τους Κωδικούς τους μπορούν απρόσκοπτα να υποβάλλουν την Αίτησή τους ακολουθώντας τα Βήματα 1 έως 5.

Όσοι δεν έχουν παραλάβει τους Κωδικούς τους θα πρέπει άμεσα να προσέλθουν στις Υπηρεσίες των Δικηγορικών Συλλόγων, να υποβάλουν τα προβλεπόμενα για εγγραφή Ασκούμενου Δικηγόρου δικαιολογητικά που είναι:

1. Αίτηση Εγγραφής
2. Μεγαρόσημα ΤΑΧΔΙΚ
3. Αντίγραφο πτυχίου ή αντί του πτυχίου βεβαίωση ότι ολοκλήρωσε επιτυχώς τις σπουδές τουκαι κατάθεση αντίγραφου αναλυτικής βαθμολογίας
4. Υπεύθυνη δήλωση ότι δεν εμπίπτει στα ασυμβίβαστα των άρθρων 6 και 7 του Κώδικα Δικηγόρων.
5. Βεβαίωση Επάρκειας για ξένα πανεπιστήμια σύμφωνα με τα άρθρα 15, 16 του Κώδικα Δικηγόρων.
6. Κατάθεση αντίγραφου ΑΔΤ
7. Δύο πρόσφατες Φωτογραφίες

Ο απόφοιτος μετά την φυσική πιστοποίησή του εγγράφεται στους καταλόγους του Οικείου Δικηγορικού Συλλόγου και παραλαμβάνει ο ίδιος τους Κωδικούς πρόσβασης στο ΟΠΣ Ολομέλειας.

Ο υποψήφιος Ασκούμενος με την ένταξή του στο Πρόγραμμα καταθέτει στην αρμόδια υπηρεσία του Δικηγορικού Συλλόγου τα συμπληρωματικά δικαιολογητικά που είναι:

1. Βεβαίωση έναρξης Άσκησης στα Δικαστήρια / Εισαγγελίες
2. Παράβολο Εγγραφής

και ο Δικηγορικός Σύλλογος του εκδίδει την ταυτότητα Ασκούμενου Δικηγόρου.

**ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ**

**ΣΥΜΜΕΤΟΧΗΣ ΣΤΟ ΠΡΟΓΡΑΜΜΑ**

**- Βήμα 1.Πρόσβαση στο ΟΠΣ Ολομέλειας** [**https://portal.olomeleia.gr**](https://portal.olomeleia.gr)

Συνδέεστε με τους κωδικούς σαςστο Ολοκληρωμένο Πληροφοριακό Σύστημα της Ολομέλειας(<https://portal.olomeleia.gr>)και επιλέγετε**«Μητρώο 🡪 Διόρθωση – Συμπλήρωση Προσωπικών Στοιχείων Μητρώου».** Στη φόρμα εμφανίζονται τα σταθερά στοιχεία (ΑΜ, Ονοματεπώνυμο, ΑΦΜ, ΑΜΚΑ) και επιτρέπεται η onlineσυμπλήρωση / διόρθωση των απαραίτητων στοιχείων (Προσωπικό E-mail, Α.Δ.Τ., Τηλέφωνο, Κινητό, IBAN, Ημερομηνία γέννησης, Τόπος γέννησης, Ημερομηνία λήψης πτυχίουκαθώς και ανάρτηση φωτογραφίας για έκδοση Δικηγορικής Ταυτότητας Ασκουμένου).

Τα στοιχεία αυτά είναι απαραίτητα για την υποβολή της Αίτησής για ένταξη στοΠρόγραμμα.

**- Βήμα 2. Πρόσβαση στο πληροφοριακό σύστημα υποβολής αιτήσεων του Υπουργείου Δικαιοσύνης**[**https://dpa.moj.gov.gr**](https://dpa.moj.gov.gr)

Συνδέεστε στο πληροφοριακό σύστημα υποβολής αιτήσεων (<https://dpa.moj.gov.gr>) του Υπουργείου Δικαιοσύνης, **χρησιμοποιώντας τους κωδικούς που διαθέτετε για το πληροφοριακό σύστημα της Ολομέλειας**, οπότε ζητείται η συγκατάθεσή σας για την αποστολή των στοιχείων σαςσε αυτό.

**- Βήμα 3. Είσοδος στο πληροφοριακό σύστημα υποβολής αιτήσεων του Υπουργείου Δικαιοσύνης**

Εισέρχεστεστο πληροφοριακό σύστημα υποβολής αιτήσεων, όπου σας εμφανίζεται η σελίδα των **«Προσωπικών Στοιχείων»**με προσυμπληρωμένα τα στοιχεία σας όπως αυτά έχουν δηλωθεί στο σύστημα της Ολομέλειας. (Σε περίπτωση που κάποιο στοιχείο σας δεν εμφανίζεται ή δεν είναι συμπληρωμένο σωστά θα πρέπει να επαναλάβετε το Βήμα 1).

Στην παρούσα σελίδα συμπληρώνετε τα **ακαδημαϊκά σας προσόντα** και τα **κοινωνικοοικονομικά κριτήρια**που τυχόν πληροίτε και επισυνάπτετε τα απαιτούμενα δικαιολογητικά(Η επισύναψη ταυτότητας και πτυχίου είναι υποχρεωτική).

Όταν ολοκληρώσετε τη διαδικασία, πατάτε**«αποθήκευση»** στο τέλος της σελίδας.

**- Βήμα 4.Υποβολή Αίτησης -Δεσμεύσεις**

Επιλέγετε **«Υποβολή Αίτησης»,** οπότετο σύστημα ζητάει τη δέσμευση - υπεύθυνη δήλωση ότι:

«Έχω εγγραφεί στο ειδικό μητρώο ασκουμένων του άρθρου 10 του ν. 4194/2013 και δηλώνω υπεύθυνα σύμφωνα με τον ν. 1599/86 ότι θα πραγματοποιήσω 18 μήνες άσκησης εντός του προγράμματος μέχρι να συμμετάσχω στις εξετάσεις του άρθρου 19 του ν. 4194/2013».

Αποδέχεστε τη δέσμευση (εφόσον επιθυμείτε να συμμετάσχετε στο πρόγραμμα)και συνεχίζετε με την επιλογή των Δικαστηρίων (Πολιτικών, Ποινικών, Διοικητικών και του Ελεγκτικού Συνεδρίου) όπου επιθυμείτενα πραγματοποιήσετε πρακτική άσκηση.

**- Βήμα 5. Ολοκλήρωση διαδικασίας**

Δηλώνετε υπεύθυνα (κάνοντας κλικστην αντίστοιχη επιλογή) ότι τα στοιχεία που αναγράφετε είναι αληθή, αποδέχεστε τους όρους της πρόσκλησης και αποθηκεύετε την αίτησή σας (είτε με προσωρινή αποθήκευση εφόσον επιθυμείτε να την επεξεργαστείτε άλλη στιγμή είτε με οριστική αποθήκευση εφόσον δεν επιθυμείτε να την επεξεργαστείτε ξανά).

Αμέσως **μετά τη λήξη της προθεσμίας υποβολής των αιτήσεων (Κυριακή 25/7),** ακολουθεί η **διαδικασία επιλογής των ασκουμένων δικηγόρων μέσω του πληροφοριακού συστήματος του Υπουργείου Δικαιοσύνης,** με μοριοδότηση βάσει των ακαδημαϊκών και κοινωνικοοικονομικών κριτηρίων που προβλέπονται στο πρόγραμμα.

* Στο πληροφοριακό σύστημα περιλαμβάνεται σχετικό εγχειρίδιο χρήσης.
* Για περαιτέρω διευκρινίσεις μπορείτε να επικοινωνείτε στο τηλέφωνο 2103001030, κατά τις εργάσιμες ημέρες και ώρες 9:00-17:00.
* Προς διευκόλυνση των ενδιαφερομένωνκαι για την απάντηση τυχόν ερωτημάτων,θα πραγματοποιηθεί σχετικό σεμινάριο με τηλεδιάσκεψη τη Δευτέρα 19/7 και ώρα 13:00, με εισηγητές από το ΤεχνικόΣυμβούλιο του Υπουργείου Δικαιοσύνης και θα σας αποσταλεί σχετική πρόσκληση στο Emailσας

**ΟΜΑΔΑ ΔΙΟΙΚΗΣΗΣ ΕΡΓΟΥ**

**ΟΠΣ ΟΛΟΜΕΛΕΙΑΣ**